Naka

**Naka** — беларускі рок-гурт.

## Гісторыя 
### 2004—2006 
* У 2004 годзе ствараецца гурт, першыя канцэрты (клубы г. Мінска).
* «Адкрыццё года» (за 2004 год у клубе «Графіці»).
* Песні гурта запушчаны ў ратацыю на беларускіх і ўкраінскіх радыёстанцыях (Аўтарадыё, Свет, Сталіца, Хіт FM, Рокс, Альфа радыё, Рускае Радыё, украінскім I-радыё).
* У 2005 годзе зняты першы live-кліп на песню «Хочу уснуть я».
* Падпісаны кантракт з маскоўскай рэкорд-кампаніяй «Прологмьюзик (RDM)» пра выданне песень гурта ў зборах серыі «НАШИ».
* У рэлізе «15 НАШИХ» выходзіць «Дорога», у «16 НАШИХ» — «Кома».
* Гуказапісвальная кампанія Grand Records уключае песню «Крылья» ў зборніку «Даеш РОК!».
* Удзел у першым незалежным конкурсе музычных выканаўцаў у сетцы Інтэрнэт «MuseOn» Удзел у фэсце «Окна Открой!» (Санкт-Пецярбург).
* (спецыяльны прыз ад рэкорд-кампаніі «Бомба-Піцер» — уключэнне адной з песень гурта ў зборніку"ОХОТА!-14").
* Дыплом «Адкрыццё года» на II Міжнародным мінскім фэсце «Адкрытае неба».
* Прэзентацыя першага альбома «Тебе» (West Records, 2005, мастэрынг — ).
* Намінацыі «Дэбют года», і «Рок-князёўна» на «Рок-каранацыі»
* Выступ на фэсце «ОтНАШЕния-2006» (Магілёў) Арганізатар — філіял «НАШАГА» радыё ў Магілёве.
* Удзел у Другім незалежным конкурсе музычных выканаўцаў у сетцы Інтэрнэт «MuseON» (г. Масква) — 2-е месца ў намінацыі «фатальнай MuseON».
* Выступ на рок-фэсце «Крылья» (г.Масква, Тушына).

### 2007—2009 
* Удзел у трэцім незалежным конкурсе музычных выканаўцаў у сетцы Інтэрнэт «MuseON» (2007, г. Масква).
* Удзел у «IndieFEST» (г. Мінск).
* Удзел у фэсце «Музычны АПЕЛЬСІН» (Мінск).
* Выхад кліпа «Мой герой Т. Б.».
* Выхад кліпа «Няма мяне».
* У 2008 годзе гурт піша адкрыты ліст музычнай і немузычнай грамадскасці, у якім паведамляюць пра магчымасць бясплатнай, легальнай спампоўкі першага альбома гурта з сеткі Інтэрнэт.
* Адкрыццё сайта фан-клуба.
* Выхад кліпа «Дарога».
* Выступ на фэсце «ОтНАШЕния-2008» (г. Магілёў).
* Першы канцэрт у Маскве (клуб «Запаснік»).
* Запіс другога альбома (у студыі Сяргея Бальшакова, г. Масква).
* Кліп гурта «Мой герой Т. Б.» стаў адным з пераможцаў фэсту рэдкіх відэакліпаў «NO AIR. ПА-ЗА ЭФІРАМ».
Гурт працуе над сваім другім поўнафарматным альбомам, аднак гэта не замінае яе канцэртнай дзейнасці. У мінскім клубе «DAclub» адбыўся сумесны выступ гурта NAKA і БАРТА. Падчас канцэрту былі прадстаўлены як старыя кампазіцыі, так і песні з новага альбома. Таксама быў выкананы антыкрызісны хіт «Скоро всё е..неться».

### 2010—2012 
У свет выходзіць другі поўнафарматны альбом «Пора», прэзентацыя якога адбылася 29 студзеня 2010 года ў клубе «Рэактар». У трэк-ліст альбома ўвайшлі дзве версіі скандальнай песні «Бяжы»: на рускай і на беларускай мове.

Гурт выпускае EP «Собирайтесь», у які ўвайшла загалоўная песня другога альбома «Пора», а таксама дзве новыя кампазіцыі «Всех забрали» і «Собирайтесь». Вось як пракаментавала падзею лідар гурта Анастасія Шпакоўская: *«Песні былі напісаны дзесьці ўлетку. І гэта, магчыма, было ў пэўнай ступені вяшчунствам. Так атрымалася, што ў свеце апошніх падзей песні з такімі назвамі сталі актуальнымі. Мы іх успомнілі і вырашылі зрабіць такое пасланне».*

У гэтым жа годзе ў Мінску адбыўся выбух у метро, які забраў жыццё ў 17 чалавек. Гэта падзея адбілася і на творчасці гурта: выйшаў у свет міні-альбом, у склад якога ўвайшлі песні «У баі», «Пагоня» ды «За минуту до взврыва». Апошнюю песню лідар калектыву Анастасія Шпакоўская напісала літаральна на працягу тыдня пасля падзей, якія адбыліся ў Мінску. Назву «За минуту до взрыва» і было вырашана даць міні-альбому .

У ліпені гурт дае сольны канцэрт у сталічным клубе «LOFT», пасля якога на гітарыста гурта Паўла Трыпуця быў здзейснены напад. Музыка быў моцна збіты хуліганамі, з прычыны чаго гурта прыйшлося адмяніць хуткі канцэрт у Маскве. Гэта не першы выпадак нападу на музыкаў гурта, раней канцэрты даводзілася адмяняць з-за траўмы рукі бас-гітарыста гурта.

У гэтым годзе сваю дзейнасць пачынае сайд-праект вакалісткі Анастасіі Шпакоўскай і піяністкі Ірыны Кліменка Naka Piano. У рамках праекта праходзяць канцэрты, на якіх удзельніцы гурта выконваюць упадабаныя публіцы хіты і прэзентуюць некалькі новых песень.

Таксама гурт аб'яўляе пра пачатак збору сродкаў для запісу новага альбома «».

### 2013 — па сённяшні дзень 
25 красавіка на сцэне мінскага клуба RE:Public адбылася прэзентацыя альбома «Довольна», які стаў трэцім у дыскаграфіі гурта. Да гэтага моманту ў гурце змяніўся бас-гітарыст.

Аднак яшчэ адна кадравая перастаноўка чакала гурт наперадзе. Практычна адразу пасля канцэрту гурт пакінуў барабаншчык Дзмітрый Рыбакоў. Сам музыка ніяк не пракаментаваў сваё рашэнне. У сувязі з гэтым гурту прыйшлося адмяніць запланаваныя канцэрты ў Маскве і Кіеве і замяніць іх выступам Naka Piano.

У 2013 годзе таксама выходзіць альбом «Piano» ад імя сайд-праекта Naka Piano.

У 2014 годзе гурт прадстаўляе максі-сінгл «Muza», у які ўвайшлі тры кампазіцыі («Муза», «Прощай», «Zombie Nation»). Загалоўная песня сінгла створаная паводле верша Алеся Плоткі, які таксама стварыў вокладку сінгла.

2016 год адзначаецца выхадам першага ў дыскаграфіі калектыва цалкам беларускамоўнага альбома «Мая малітва».

## Дыскаграфія 
### Альбомы 
* Тебе (2005, West Records, Беларусь)
* Пора (2010)
*  (2013)
* Мая малітва (2016)
* «Re:Песняры» (трыб'ют гурта Песняры, 2014), трэк «Малітва»
* «Anima» (праект да 250-годдзя Міхала Клеафаса Агінскага, 2015), трэк «Вяртанне»
### Відэакліпы
*«Бяжы»,  — Максім Сіры (2009)

## Склад 
* Анастасія Шпакоўская — вакал, фартэпіяна
* Юрый Сізоў — ударныя
* Сяргей Шурко — гітара
* Ірына Кліменка — клавішныя
* Аляксей Паўловіч — бас-гітара

## Фэсты і музычныя прэміі 
* «Окна открой!» (Санкт-Пецярбург, 2005)
* «Открытое небо» (Мінск, 2005)
* «Рок-коронация» (Мінск, 2005)
* «MuseOn-2005», "MuseOn-2006", "MuseOn-2007" (Масква)
* «ОтНАШЕния» (Магілёў, 2006)
* «Крылья» (Масква, 2006)
* «IndieFEST» (Мінск, 2007)
* «Музыкальный АПЕЛЬСИН» (Мінск, 2007)
* «Рок за Бобров» (Мінск, 2012)
* «Окна открой!» (Санкт-Пецярбург, 2014)
## Зноскі
## Літаратура 
* 
## Спасылкі 
* 
* Старонка гурта на Last.fm
* Старонка гурта ў Facebook


Катэгорыя:Рок-гурты Беларусі
Катэгорыя:«Чорны» спіс дзеячаў мастацтва і творчых калектываў
Катэгорыя:Музычныя калектывы, якія з’явіліся ў 2004 годзе